Søramerikanske rever

Søramerikanske rever eller søramerikarever (Lycalopex), som også kalles ulverever, falskrever og andesrever, er en slekt med mellomstore rovpattedyr (Carnivora) i hundefamilien (Canidae). Slekten inkluderer seks arter (18 taxa), hvorav tre er monotypiske. Artene er endemiske for Sør-Amerika. Til tross for at de norske navnene på gruppen indikerer at dette er rever, så er de ikke det, men hundelignende canider (Canini).


== Taksonomi ==
Nye undersøkelser viser, at Lycalopex er søstergruppen til Cerdocyon, og at disse skilte lag for omkring 1–3 millioner år siden.De to slektsnavnene Lycalopex (ulverev) og Pseudalopex (falskrev) brukes om hverandre når søramerikanske rever beskrives, men førstnevnte har ifølge Wozencraft (2005) prioritet og sistnevnte anerkjennes som et synonym.En nyere studie viser, at gruppen splittet fra en felles stamform for omkring én million år siden, og har utviklet seg hurtig. Posisjonen til L. culpaeus har ifølge Lyras & Geer (2003) vært svært usikker. Tchaicka et al. (2016) viser imidlertid, at L. griseus og L. culpaeus er søsterarter. Populasjonen av L. griseus er imidlertid genetisk splittet og kan være påvirket av hybridisering med L. gymnocercus i en del av utbredelsesområdet.


== Biologi ==
Gruppen består av små til mellomstore arter som i snitt veier omkring 3,6–13 kg. Kroppen måler cirka 48–89 cm fra snuten til haleroten, mens den buskete halen i tillegg utgjør cirka 18–49 cm. Størst er culpeo, mens sechurarev og darwinsrev er minst. Pelsen er semilang og grålig i ulike nyanser.
Søramerikanske rever er mesopredatorer, som først og fremst er utbredt i områder med stepper (pampaen), savanner (cerradoen) og regnskog, hvorav én av artene habiterer punaen i Andes, i høyder opp mot 4 500 moh. Artene er hovedsakelig nattaktive. De har et mer variert kosthold enn hunder flest, i det at både insekter og frukt og grønt utgjør en betydelig del av dietten hos de fleste artene. Begge foreldrene ivaretar avkommet.

		
		
		
		
		


== Inndeling ==
Inndelingen følger i hovedsak Lindblad-Toh et al. (2005), med noen nye oppdateringer. Inndelingen av søramerikanske rever følger Tchaicka et al. (2016). Inndelingen av sjakaler i en selvstendig gruppe følger Atickem et al. (2018).

Canidae, hundefamilien
Vulpini, revelignende canider
Canini, hundelignende canider
Cerdocyonina, søramerikanske hundedyr
Speothos, bushhund
Chrysocyon, mankeulv
Atelocynus, kortørehund
Cerdocyon, krabberev
Lycalopex, søramerikanske rever
L. vetulus, hoaryrev (livskraftig)
L. sechurae, sechurarev (nær truet)
L. fulvipes, darwinsrev (sterkt truet)
L. gymnocercus, pampasrev (livskraftig)
L. griseus, gråpampasrev (livskraftig)
L. culpaeus, culpeo (livskraftig)
Canina, virkelige hunder
Lycaon, afrikansk villhund
Cuon, asiatisk villhund
Lupulella, sjakaler
Canis, hundeslektenUtdødd i nyere tid.Dusicyon, falklandsulv (†)


== Referanser ==


== Eksterne lenker ==
(en) Søramerikanske rever i Encyclopedia of Life 
(en) Søramerikanske rever i Global Biodiversity Information Facility 
(en) Søramerikanske rever hos Fossilworks 
(en) Søramerikanske rever hos ITIS 
(en) Søramerikanske rever hos NCBI 
(en) Kategori:Pseudalopex – bilder, video eller lyd på Wikimedia Commons 
Lycalopex – detaljert informasjon på Wikispecies